A4-0294/98

Ψήφισμα σχετικά με την ετήσια έκθεση 1997 του Ευρωπαϊκού Κέντρου Παρακολούθησης των Ναρκωτικών και της Τοξικομανίας και την κατάσταση του προβλήματος των ναρκωτικών στην Ευρωπαϊκή Ένωση (C4-0552/97)

Το Ευρωπαϊκό Κοινοβούλιο,

- έχοντας υπόψη την ετήσια έκθεση 1997 του Ευρωπαϊκού Κέντρου Παρακολούθησης των Ναρκωτικών και της Τοξικομανίας (C4-0552/97),

- λαμβάνοντας υπόψη τον κανονισμό (ΕΟΚ) αριθ. 302/93 του Συμβουλίου της 8ης Φεβρουαρίου 1993 για τη δημιουργία Ευρωπαϊκού Κέντρου Παρακολούθησης Ναρκωτικών και Τοξικομανίας ((ΕΕ L 36 της 12.2.93, σελ. 1.)),

- λαμβάνοντας υπόψη το τριετές πρόγραμμα εργασίας 1998-2000 του Ευρωπαϊκού Κέντρου Παρακολούθησης Ναρκωτικών και Τοξικομανίας,

- έχοντας υπόψη το ψήφισμά του της 15ης Ιουνίου 1995 σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για ένα πρόγραμμα δράσης της Ευρωπαϊκής Ένωσης για την καταπολέμηση των ναρκωτικών (1995-1999) ((ΕΕ C 166 της 3.7.95, σελ. 116.)),

- έχοντας μεταβιβάσει την αρμοδιότητα απόφασης σύμφωνα με το άρθρο 52 του κανονισμού στην Επιτροπή Πολιτικών Ελευθεριών και Εσωτερικών Υποθέσεων,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων καθώς και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών και της Επιτροποής Περιβάλλοντος, Δημόσιας Υγείας και Προστασίας των Καταναλωτών (A4-0294/98),

Α. λαμβάνοντας υπόψη ότι η αποστολή του Ευρωπαϊκού Κέντρου Παρακολούθησης Ναρκωτικών και Τοξικομανίας συνίσταται στη διάθεση αντικειμενικών, αξιόπιστων και συγκρίσιμων σε ευρωπαϊκό επίπεδο πληροφοριών για το πρόβλημα των ναρκωτικών και της τοξικομανίας και των επιπτώσεών τους, στη βελτίωση της δυνατότητας σύγκρισης και στη διάδοση αυτών των πληροφοριών, οι οποίες θα πρέπει να συμβάλλουν, στο να δώσουν στην Κοινότητα και στα κράτη μέλη της κατά τον καθορισμό μέτρων και δράσεων μια γενική εικόνα του προβλήματος,

Β. λαμβάνοντας υπόψη ότι ο κανονισμός για τη δημιουργία Ευρωπαϊκού Κέντρου Παρακολουθήσεως Ναρκωτικών και Τοξικομανίας καθορίζει πέντε θεματικούς τομείς, στους οποίους θα πρέπει κατά κύριο λόγο να δραστηριοποιείται δηλαδή τη ζήτηση των ναρκωτικών και τη μείωση αυτής, τις εθνικές και κοινοτικές στρατηγικές και πολιτικές, τη διεθνή συνεργασία και τη γεωπολιτική της προσφοράς, τον έλεγχο του εμπορίου ψυχοτρόπων και ναρκωτικών ουσιών και υποπροϊόντων και τις συνέπειες του προβλήματος των ναρκωτικών για τις χώρες παραγωγής, κατανάλωσης και διαμετακόμισης,

Γ. έχοντας υπόψη ότι το ΕΚΠΝΤ, σύμφωνα με το παράρτημα του ανωτέρω κανονισμού (ΕΟΚ) αριθ. 302/93, θα έπρεπε να δώσει προτεραιότητα κατά τα τρία πρώτα έτη της λειτουργίας του στο θέμα της ζήτησης ναρκωτικών και της μείωσής της και ότι το εν λόγω χρονικό διάστημα περατώνεται το έτος 1997[semigr ] ότι έχει ζητηθεί από το ΕΚΠΝΤ να διευρύνει το πεδίο αρμοδιοτήτων του, π.χ. συνεισφέροντας στην προσπάθεια για την καταπολέμηση του ξεπλύματος χρημάτων,

Δ. λαμβάνοντας το γεγονός, ότι μετά από τριετή δραστηριότητα του εν λόγω Κέντρου στον ανωτέρω τομέα, τα δεδομένα όσον αφορά τη ζήτηση και τη μείωσή της στην Ευρωπαϊκή Ένωση, τα οποία συγκέντρωσαν σε εθνικό επίπεδο τα κέντρα REITOX και επεξεργάστηκε ε ευρωπαϊκό επίπεδο το ΕΚΠΝΤ, απέχουν πολύ ακόμη να είναι πραγματικά συγκρίσιμα, επειδή δεν έχουν τυποποιηθεί βασικοί ορισμοί και δεν έχουν συλλεχθεί στοιχεία σύμφωνα με ενιαία κριτήρια,

Ε. έχοντας υπόψη ότι τόσο τα κράτη μέλη όσο και τα θεσμικά όργανα της Ευρωπαϊκής Ένωσης απαιτούν άμεσα για τον καθορισμό μέτρων και δράσεων στον τομέα των ναρκωτικών όχι μόνο συγκρίσιμες πληροφορίες αλλά και την αξιολόγηση της αποτελεσματικότητας διαφορετικών εθνικών πολιτικών στο τομέα των ναρκωτικών και αναγνωρίζοντας ότι τα κέντρα REITOX είναι απαραίτητα γι' αυτό το σκοπό,

ΣΤ. λαμβάνοντας υπόψη ότι η διαδικασία καθορισμού προτεραιοτήτων μελέτης, εναρμόνισης των ορισμών, μεθόδων συλλογής και ανάλυσης των δεδομένων δημιουργεί δεσμεύσεις στο ΕΚΠΝΤ, αλλά κυρίως στα κράτη μέλη, τα οποία θα έπρεπε να συνεργαστούν τόσο σε επίπεδο διοικητικού συμβουλίου όσο και σε επίπεδο δικτύου REITOX,

Ζ. λαμβάνοντας υπόψη ότι η ετήσια έκθεση του 1997, που βασίζεται σε δεδομένα του έτους 1996 και εξετάζει τους τομείς της ζήτησης και της μείωσης της ζήτησης καθώς και στρατηγικές κατά των ναρκωτικών, παρουσιάζει - σε σχέση με την προηγούμενη έκδοση - σαφείς βελτιώσεις και περιέχει διάφορες ενδιαφέρουσες πληροφορίες, αλλά δεν αποτελεί επαρκή βάση για την αξιόλογηση του θέματος της ζήτησης ναρκωτικών στην Ευρωπαϊκή Ένωση και την αποτελεσματικότητα των εθνικών πολιτικών,

Η. έχοντας υπόψη ότι για το ΕΚΠΝΤ διατέθησαν κατά το οικονομικό έτος 1996 5,84 εκατ. Ecu και για το έτος 1997 6,3 εκατ. Ecu από τις πιστώσεις του προϋπολογισμού των Ευρωπαϊκών Κοινοτήτων,

Θ. λαμβάνοντας υπόψη ότι το Ευρωπαϊκό Κοινοβούλιο εκπροσωπείται στο διοικητικό συμβούλιο του ΕΚΠΝΤ με δύο εκπροσώπους, η Επιτροπή με δύο εκπροσώπους και κάθε κράτος μέλος με έναν εκπρόσωπο, καθώς και ότι το όργανο αυτό αποφασίζει τις προτεραιότητες που ακολουθεί το ΕΚΠΝΤ κάθε χρόνο στον τομέα των μελετών,

Ι. λαμβάνοντας υπόψη ότι το δεύτερο τριετές πρόγραμμα εργασίας (1998-2000) του Ευρωπαϊκού Κέντρου Παρακολούθησης Ναρκωτικών και Τοξικομανίας θέτει εκ νέου το επίκεντρο στον τομέα της μείωσης της ζήτησης ναρκωτικών και περιλαμβάνει μια πρώτη προσέγγιση όσον αφορά τη συλλογή πληροφοριών και την ανάλυση των εθνικών και κοινοτικών στρατηγικών και πολιτικών,

1. καλεί το ΕΚΠΝΤ να ενισχύσει βραχυπρόθεσμα τις προσπάθειές του για την τυποποίηση της περισυλλογής ορισμένων βασικών δεδομένων στον τομέα της ζήτησης και μείωσης των ναρκωτικών (π.χ. νεκροί από ναρκωτικά, ποσοστά εθισμού, ποινικά κολάσιμες πράξεις εξαρτωμένων από ναρκωτικά ατόμων, δεδομένα για τη σύγχρονη κατανάλωση ναρκωτικών)[semigr ]

2. εκφράζει την ικανοποίησή του για την πρόοδο που εμφαίνεται στην υποβληθείσα από το ΕΚΠΝΤ ετήσια έκθεση για το 1997 σε σχέση με την έκθεση του 1995 και ζητεί από το ΕΚΠΝΤ να επιφέρει αμέσως τις απαραίτητες βελτιώσεις και να αναπτύξει αξιόπιστες και συγκρίσιμες μεθόδους, συστήματα δεδομένων και βασικούς δείκτες[semigr ]

3. χαιρετίζει το γεγονός ότι ένα από τα βασικά θέματα της έκθεσης είναι η ζήτηση και η μείωση της ζήτησης, όπως είχε ζητήσει το Κοινοβούλιο με το ψήφισμά του της 13 Μαΐου 1992 σχετικά με την υγειονομική εκπαίδευση και την κατάχρηση ναρκωτικών στα κράτη μέλη της Κοινότητας και του Συμβουλίου της Ευρώπης ((EE C 150 της 15.6.1992, σελ. 42.))[semigr ]

4. λαμβάνει υπόψη του τα στοιχεία της ανάλυσης των νέων τάσεων στον τομέα των συνθετικών ναρκωτικών που παρουσιάζονται στο πρώτο τμήμα της ετήσιας έκθεσης του 1997 και παραπέμπει, στο πλαίσιο αυτό, το ψήφισμά του της 12ης Μαΐου 1998 που αφορά την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με τον έλεγχο των νέων συνθετικών ναρκωτικών ((ΣΠ της ημερομηνίας αυτής, Μέρος ΙΙ, σημείο 6)) και ζητεί με έμφαση την εφαρμογή του[semigr ]

5. καλεί τα κράτη μέλη, πριν από την πραγματοποίηση διεξοδικών ερευνών στον τομέα των ναρκωτικών, να αναζητήσουν το συντονισμό με το Κέντρο Παρακολούθησης Ναρκωτικών, έτσι ώστε να μπορεί να υπάρξει εγγύηση για καλύτερη συγκρισιμότητα ουσιωδών δεδομένων σε ευρωπαϊκό επίπεδο στο μέλλον[semigr ] τονίζει τη σημασία των Εθνικών Focal Points (REITOX), των οποίων τα δεδομένα και οι εκθέσεις έχουν θεμελιώδη σημασία για την αποστολή του ΕΚΠΝΤ. Καλεί συνεπώς τα κράτη μέλη να χρηματοδοτούν επαρκώς αυτά τα κέντρα και να εξασφαλίσουν ότι είναι ικανά να συνεργάζονται με το ΕΚΠΝΤ, καθώς και μεταξύ τους, ούτως ώστε να διασφαλίζεται καλύτερη συγκρισιμότητα των συγκεντρωνόμενων δεδομένων και να δίδεται η δυνατότητα στο ΕΚΠΝΤ να εξάγει περισσότερα χρήσιμα συμπεράσματα[semigr ]

6. επισημαίνει το γεγονός ότι σε ορισμένες περιπτώσεις στα κράτη μέλη υπάρχει διαχωρισμός της επιχειρησιακής και της πολιτικής αρμοδιότητας για τα κέντρα REITOX[semigr ] τονίζει τη σημασία των εθνικών Focal Points, των οποίων τα δεδομένα και οι εκθέσεις αποτελούν σημαντική βάση εργασίας του ΕΚΠΝΤ και υποθέτει ότι αυτά μπορούν να ασκούν τη δράστηριότητά τους όσο είναι δυνατόν ανεξάρτητα από τις εκάστοτε εθνικές κυβερνήσεις[semigr ]

7. καλεί το Ευρωπαϊκό Κέντρο Παρακολούθησης Ναρκωτικών και Τοξικομανίας να προβεί και σε αξιολόγηση των διαφόρων στρατηγικών καταπολέμησης των ναρκωτικών και να την υποβάλει στο Συμβούλιο για να τα βοηθήσει κατά τη λήψη των σχετικών αποφάσεων[semigr ]

8. ζητεί από το ΕΚΠΝΤ να εκπονήσει σχέδιο μάρκετινγκ, όπου θα λαμβάνονται υπόψη οι ανάγκες των πελατών των εκθέσεών του και των αναλύσεών του[semigr ]

9. ζητεί από το ΕΚΠΝΤ να διατυπώσει κοινούς ορισμούς και δείκτες ώστε να μπορέσει να προβεί στην ανάλυση κόστους/ωφέλειας των πολιτικών για τα ναρκωτικά και των προτύπων προγραμμάτων που εφαρμόζονται στα διάφορα κράτη μέλη της Ένωσης, λαμβάνοντας υπόψη όχι μόνο τις υγειονομικές πτυχές, αλλά και τις κοινωνικοικονομικές πτυχές καθώς και εκείνες που αφορούν τη δημόσια τάξη[semigr ]

10. επικροτεί ότι η ετήσια έκθεση του ΕΚΠΝΤ υπεβλήθη γραπτώς και ότι συμπληρώνεται από εκθέσεις για ειδικά θέματα[semigr ] θεωρεί ωστόσο την παρουσίαση μιας ετήσιας εκθέσεως για την κατάσταση του προβλήματος των ναρκωτικών ως μη επαρκές αποτέλεσμα εργασίας και αναμένει στο μέλλον εκ μέρους του ΕΚΠΝΤ την εκπόνηση διεξοδικών αναλύσεων στους προαναφερθέντες τομείς, στις οποίες πρέπει να έχουν πρόσβαση μετά την ολοκλήρωσή τους όλα τα αρμόδια θεσμικά όργανα τόσο στα κράτη μέλη όσο και σε ευρωπαϊκό επίπεδο[semigr ]

11. συνιστά στο ΕΚΠΝΤ να δίνει στο μέλλον περισσότερη δημοσιότητα σε μια ευπρόσιτη περίληψη της ετήσιας έκθεσής του, έτσι ώστε αυτή να μπορεί να χρησιμεύει ως αναφορά γενικής χρήσεως[semigr ]

12. θεωρεί απαραίτητο, το ΕΚΠΝΤ να ξεκινήσει με τη συμπερίληψη των υποψηφίων προς ένταξη χωρών της Κεντρικής και Ανατολικής Ευρώπης καθώς και την Κύπρο στο δίκτυο REITOX και να λάβει υπόψη δεδομένα από τις εν λόγω χώρες στις εκθέσεις του και τις αναλύσεις καταστάσεων[semigr ]

13. θεωρεί απαραίτητο, το ΕΚΠΝΤ να εξετάσει στο προσεχές μέλλον και τους θεματικούς τομείς που μέχρι τώρα δεν έχει εξετάσει και οι οποίοι καθορίζονται ως πρωταρχικής σημασίας στον κανονισμό για την ίδρυσή του[semigr ] καλεί το ΕΚΠΝΤ να εκπονήσει μακροπρόθεσμο πρόγραμμα εργασίας, το οποίο θα υποβάλει και από το οποίο θα προκύπτει σε ποια χρονικά πλαίσια προτίθεται να επεξεργασθεί τους εν λόγω θεματικούς τομείς που έχουν προτεραιότητα[semigr ]

14. υποστηρίζει το σχέδιο του ΕΠΝΤ να βελτιώσει και να διευρύνει τις πληροφορίες σχετικά με νομικά θέματα στο πλαίσιο των δημοσιεύσεών του και να προετοιμάσει ένα CD-ROM που να περιλαμβάνει όλες τις νομοθετικές διατάξεις που έχουν εκδοθεί στον τομέα των ναρκωτικών[semigr ]

15. αποδίδει μεγάλη σημασία στο να γίνει σαφώς κατανοητή η σχέση και τα πιθανά αδιέξοδα μεταξύ του ΕΚΠΝΤ και των Focal Points, έτσι ώστε να καταστεί δυνατόν να ληφθούν μέτρα, με βάση σχετική αξιολόγηση, με σκοπό να επέλθουν βελτιώσεις[semigr ]

16. υποστηρίζει ότι η αύξηση των πιστώσεων του προϋπολογισμού του ΕΚΠΝΤ πρέπει να έχει συγχρόνως επιπτώσεις στα χρηματοδοτικά μέσα που διατίθενται για τα Focal Points[semigr ]

17. τονίζει ότι το ΕΚΠΝΤ οφείλει να εξασφαλίσει ότι τα τριετή προγράμματα εργασιών του, τα ετήσια προγράμματα και άλλα σχετικά πορίσματα που προκύπτουν από τις εργασίες του θα εκπονούνται με ελάχιστη καθυστέρηση και θα του διαβιβάζονται αυτομάτως και ταχέως όπως και στο Συμβούλιο και στην Επιτροπή[semigr ] ζητεί οι εκθέσεις αυτές να υποβάλλονται από το Διευθυντή του ΕΚΠΝΤ στην Επιτροπή του για τις Πολιτικές Ελευθερίες[semigr ]

18. θεωρεί ότι είναι απαραίτητο να βελτιωθεί και να καταστεί πιο στενή η συνεργασία μεταξύ αυτού και ΕΚΠΝΤ, ιδιαιτέρως δε μέσω των εκπροσώπων του ΕΚ στο διοικητικό συμβούλιο του ΕΚΠΝΤ[semigr ]

19. τονίζει ότι οι δύο εκπρόσωποι που ορίζονται εξ ονόματός του θα πρέπει να παρακολουθούν, τουλάχιστον μια φορά το χρόνο, συνεδρίαση της Επιτροπής Πολιτικών Ελευθεριών και να εκθέτουν αντικειμενικά την όλη δράση του ΕΚΠΝΤ[semigr ]

20. επιθυμεί να έχει μια έγκαιρη αξιολόγηση της οργάνωσης του ΕΚΠΝΤ, συμπεριλαμβανομένου του αριθμού των υπαλλήλων και του ρόλου που διαδραματίζουν στον εν λόγω οργανισμό[semigr ] επιθυμεί επίσης να ενημερωθεί για το μέγεθος και την αποτελεσματικότητα του Προεδρείου και του Διοικητικού Συμβουλίου του ΕΚΠΝΤ[semigr ]

21. καλεί το Ευρωπαϊκό Κέντρο Παρακολούθησης Ναρκωτικών να του προμηθεύσει ενόψει της προσεχούς έγκρισης του νέου σχεδίου δράσης της ΕΕ για την καταπολέμηση των ναρκωτικών, αξιόπιστα και συγκρίσιμα στατιστικά στοιχεία και δεδομένα και να ενισχύσει τη συνεργασία με την UNDCP με στόχο την εντατικοποίηση των στατιστικών εργασιών του[semigr ]

22. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, το Ευρωπαϊκό Κέντρο Παρακολούθησης Ναρκωτικών και Τοξικομανίας καθώς και στις κυβερνήσεις και τα κοινοβούλια των κρατών μελών της Ένωσης και των χωρών που είναι υποψήφιες για ένταξη.